**Veľká cena SR na Slovakia Ringu v znamení triumfov Slovákov**

**25.8.2024, Orechová Potôň - Slovenskí automobiloví pretekári sa tešili z víťazstiev na vrcholných pretekoch sezóny, tradičnej augustovej OMV Maxxmotion Veľkej cene Slovenskej republiky 2024 pretekov automobilov na okruhu.**

Šprintové preteky ovládol po sobotňajšom víťazstve aj v nedeľu Miro Konôpka z tímu ARC Bratislava na prototype Ligier LMP3 a získal cenu relácie Pozor, zákruta.

V kategórii GT3 vyhral Antal Zsigó na BMW M4 GT3 tímu Trevor Racing. V GTX zviedli pekný súboj o víťazstvo dvaja slovenskí pretekári. 17-ročný Adam Konôpka na Lamborghini Huracán z tímu ARC Bratislava zdolal na trati Štefana Rosinu, ktorý štartoval v Lamborghini Super Tropheo tímu Mičánek Motorsport pwrd by Buggyra.

Slovenská hymna znela aj v pretekoch Clio Cupu. V triede TCC1 zvíťazil Marko Kazarka pred Chorvátom Valterom Nezičom a svojim bratom Tomášom Kazarkom. Skvelý výsledok v podobe 6. miesta v celkovom poradí a 3. priečky v hodnotení Junior zaznamenal Simon Sikhart.

Veľká cena SR ako tradičné motoristické podujatie prilákalo na tribúny Slovakia Ringu tisícky spokojných divákov. V sprievodnom programe mohli sledovať aj leteckú šou prúdového lietadla L-29 Delfín či tanečné vystúpenie Majsteriek Európy skupiny Grandees zo Šamorína.

Viac informácií o podujatí a kompletné výsledky víkendových pretekov nájdete na

<https://slovakiaring.sk/sk/omv-maxxmotion-velka-cena-slovenskej-republiky-2024>

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter Pecze Marketing Director, SLOVAKIA RING mobil: +421 911 423 134 e-mail: pecze@slovakiaring.sk |  |